Det går også an å kalle en person for et rivjern til å arbeide, når vedkommende til vanlig er rask og effektiv. Uttrykket brukes både positivt (beundrende) eller litt nedlatende, avhengig av sammenheng og tonefall. Det ble tidligere mye brukt som en nedsettende kvinnekarakteristikk, og beskrev da en kvinne som var særskilt kontrollerende, masete og krevende. Rivjern er kjent for å ha en skarp tunge, spesielt mot sin livsledsager, kolleger eller andre personer i nær relasjon. Se også Xantippe.